


                                                                                      РЕПУБЛИКА БЪЛГАРИЯ
Министерство на здравеопазването
Регионална здравна инспекция - Кюстендил




РЕГИОНАЛНА ЗДРАВНА ИНСПЕКЦИЯ-КЮСТЕНДИЛ 

Ви уведомява, че на основание чл.10, ал.1, т.11 от Закона за здравето (ЗЗ), чл.9, т.19 от Устройствения правилник на регионалните здравни инспекции (УПРЗИ) и Заповед № РД-01-673/13.10.2026 г. на министърът на здравеопазването, във връзка с изпълнение на дейностите за 2026 г. по приоритет „Здравеопазване“ от Националния план за действие за периода 2024-2027 г., приет с Решение № 151 на Министерския съвет от 2024 г., към Националната стратегия на Република България за равенство, приобщаване и участие на ромите (2021-2030 г.), приета с Решение № 278 на Министерския съвет от 2022 г., а именно: един мобилен „IVECO ML120E18FR“ с рег. № СА8867НН с ремарке „GESAN DPS45М“ с рег. № С8350ЕР, наличен в РЗИ – Кюстендил да се ползва за провеждане на прегледи в населени места от област Кюстендил, съгласно цел 1 „Подобряване на майчиното и детското здравеопазване в обособените уязвими общности, с концентрация на бедност“, мярка 1.4 „ Профилактични прегледи на деца с мобилни педиатрични кабинети“, ще проведе процедура за избор на лечебно заведение, осъществяващо дейност по специалността „Педиатрия“, за сключване на договор за провеждане на прегледи и при необходимост назначаване на терапия на лица от ромски произход и на такива със затруднен достъп до лечебни заведения в населени места от област Кюстендил, при следните условия:
1.Основана цел: Ранно откриване на незаразни болести.
2.Предмет, количество и обем на процедурата: Избор на лечебно заведение, осъществяващо дейност по специалността „Педиатрия“ за извършване на не по-малко от 122 (сто и двадесет и два)  педиатрични прегледи и при необходимост назначаване на терапия на лица от ромски произход и на такива със затруднен достъп до лечебни заведения в населени места от област Кюстендил. 
3.Съгласно задача: Провеждане на прегледи в населени места от област Кюстендил, съгласно цел 1 „Подобряване на майчиното и детското здравеопазване в обособените уязвими общности, с концентрация на бедност“, мярка 1.4 „ Профилактични прегледи на деца с мобилни педиатрични кабинети“.
4.Място за изпълнение: населени места с лица от ромски произход и на такива със затруднен достъп до лечебни заведения.
5.Срок за изпълнение: до 30.11.2026 г.
6.Източник на финансиране – Бюджет на Министерство на здравеопазването, дейност 467 „Национални програми“.
[bookmark: _GoBack]7.Стойност: Максималният разполагаем финансов ресурс на Възложителя за изпълнение е в размер на 3 425 (три хиляди четиристотин и двадесет и пет) евро крайна цена, съгласно Заповед № РД-01-673/13.10.2026 г. на министърът на здравеопазването.
8.Начин на плащане - Плащането ще се извърши по банков път по предоставена от изпълнителя сметка, в 5 дневен срок след предоставянето на отчет за извършената дейност по договора и след приемането на отчета от изпълнителя.
9.Обхват: Избор на лечебно заведение, което да проведе прегледи на лица от ромски произход и на такива със затруднен достъп до лечебни заведения в населени места от област Кюстендил. За провеждане на медицинските прегледи участникът следва да може да се осигури лекар със специалност „Педиатрия“. За всеки извършен преглед се попълва амбулаторен лист, задължително подписан от лицето, който амбулаторен лист ще бъде предоставен на Възложителя, ведно с отчета за извършената дейност.
         Изпълнителят ще организира изготвянето и предоставянето на медицинска отчетна информация съгласно стандартните за това изисквания - амбулаторни листове с вписани данни за лицата, преминали на медицински преглед.
10.Специални изисквания: Изпълнителят следва да притежава регистрация/разрешение за дейност по Закона за лечебните заведения, като от видовите дейности, за които е регистрирано лечебното заведение следва да е видно, че може да извършва дейност по специалността „Педиатрия“. Това обстоятелство се доказва с представянето на удостоверение /разрешително, издадено по реда на Закона за лечебните заведения.
11.Подаване на офертите:
Във връзка с гореизложеното, при проявен интерес, всички желаещи лечебни заведения, могат да подадат, до 17.00 часа на 21.10.2026 г., оферта в деловодството на РЗИ-Кюстендил, с адрес: гр. Кюстендил, кв. „Румена Войвода“, ул. „Тинтява“, ет.2, работен кабинет № 202, или по електронен път на e-mail: rzi@rzi-kn.net, ведно с необходимите документи за участие в процедурата за избор на изпълнител, намиращи се на адрес: www.rzi@rzi-kn.net, линк „Профил на купувача“, като в този случай офертата и приложените документи следва да бъдат подписани от управителя на лечебното заведение с електронен подпис.
Офертата следва да съдържа:
		1.Оферта по образец, данни за лицето, което прави предложението - адрес, телефон за връзка, ЕИК/БУЛСТАТ;
		2.Копие от Удостоверение за регистрация/ разрешение за дейност по Закона за лечебните заведения;
		3.Списък- декларация (Приложение №1 от Офертата);
		4.Декларация за ангажираност на лекар/медицински специалисти (Приложение № 2 от Офертата);
В офертата да бъде посочено дали ще се ползват подизпълнители и да се представят изискуемите документи, удостоверяващи специалните изисквания към участниците.

Д-Р ЗЛАТКО ВЕЛИЧКОВ

Директор на РЗИ-Кюстендил

